
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1216 

31 Δεκεμβρίου 1996 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 10828 

Ψήφιση Οργανισμού Εσωτερικής Υπηρεσίας Συμβουλίου 

Περιοχής 3ης Εδαφικής Περιφέρειας Ν. Φλώρινας (έ¬ 
δρα Κοινότητα Περάσματος). 

Η ΑΝΑΠΛΗΡΩΤΡΙΑ 

ΠΕΡΙΦΕΡΕΙΑΚΟΥ ΔΙΕΥΘΥΝΤΗ Ν. ΦΛΩΡΙΝΑΣ 

Έχοντας υπόψη: 

1. Τις διατάξεις: 

α) Των άρθρων 34 - 38 του Ν. 2190/94 «Σύσταση ανε¬ 
ξάρτητης αρχής για την επιλογή προσωπικού και ρύθμιση 
θεμάτων διοίκησης». 

β) Του άρθρου 12τουΝ. 1188/81, όπως αντικαταστάθη- 
κε με το άρθρο 26 του Ν. 1832/89 και από το άρθρο 8 παρ. 
5 του Ν. 2307/95 «Προσαρμογή νομοθεσίας αρμοδιότη¬ 
τας Υπουργείου Εσωτερικών στις διατάξεις για τη 
Νομαρχιακή Αυτοδιοίκηση και άλλες διατάξεις». 

γ) Του άρθρου 214 του Π.Δ/τος 410/95 «Κωδικοποίηση 
σε ενιαίο κείμενο Νόμου, με τίτλο Δημοτικός και 
Κοινοτικός Κώδικας” των ισχυουσών διατάξεων του 
Δημοτικού και Κοινοτικού Κώδικα, όπως τροποποιήθηκαν 
και συμπληρώθηκαν. 

δ) Του Π.Δ/τος 37α/87, «Μερική επέκταση διατάξεων 
που ισχύουν για τους δημόσιους Υπαλλήλους κ.λ.π.». 

2. Την αριθμ. 1/1996 απόφαση του Διοικητικού Συμ¬ 
βουλίου του Συμβουλίου Περιοχής της 3ης Εδαφικής Πε¬ 
ριφέρειας Ν. Φλώρινας, με την οποία ψηφίζεται ο Οργα¬ 
νισμός Εσωτερικής Υπηρεσίας του ιδίου Συμβουλίου. 

3. Τη σύμφωνη γνωμοδότηση του Υπηρεσιακού Συμ¬ 
βουλίου Π.Ο.Τ.Α. του Νομού Φλώρινας, που καταχωρή- 
θηκε στο αριθμ. 6/4/12.11.1996 πρακτικό συνεδρίασής 
του. 

4. Τις διατάξεις του άρθρου 27 του Ν. 2081/1992, απο¬ 
φασίζουμε: 

Θεωρούμε ότι νόμιμα έχει ληφθεί η αριθμ. 9/1996 από¬ 
φαση του Διοικητικού Συμβουλίου του Συμβουλίου 
Περιοχής της 3ης Εδαφικής Περιφέρειας του Ν. Φλώ¬ 
ρινας, με την οποία ψηφίζει τον Οργανισμό Εσωτερικής 
Υπηρεσίας του ιδίου Συμβουλίου Περιοχής ο οποίος έχει 
ως εξής: 


Άρθρο 1 

Περιεχόμενο Οργανισμού 
Εσωτερικής Υπηρεσίας (Ο.Ε.Υ.) 

Στον παρόντα οργανισμό καθορίζεται η οργανωτική 
διάρθρωση του Υπηρεσιακού Μηχανισμού (Υ.Μ.) της 3ης 
Εδαφικής Περιφέρειας, του Συμβουλίου Περιοχής με έ¬ 
δρα το Πέρασμα Ν. Φλώρινας, οι αρμοδιότητες των επί 
μέρους ενοτήτων του, οι θέσεις εργασίας και το ανώτατο 
όριό του αριθμού του προσωπικού. 

Άρθρο 2 

Γ ενική μορφή οργάνωσης 
του Συμβουλίου Περιοχής (Σ.Π.) 

1. Τα όργανα Διοίκησης του Σ.Π. είναι: 

Το Διοικητικό Συμβούλιο (Δ.Σ.). 

Η Εκτελεστική Επιτροπή (Ε.Σ) και 
Ο Πρόεδρος. 

η σύνθεση και οι αρμοδιότητες των αναφέρονται στο 
άρθρο 48παρ. 5του Ν. 2218/1994. 

2. Ο Πολιτικοδιοικητικός Μηχανισμός (Π.Δ.Μ.) του Σ.Π. 
περιλαμβάνει: 

α) Το Δ.Σ. που συγκροτείται από αιρετούς αντιπροσώ¬ 
πους κάθε Δήμου ή Κοινότητας, μέλουςτου Σ.Π. 

β) Τον Πρόεδρο, τον Αντιπρόεδρο, τα μέλη της Εκτε¬ 
λεστικής Επιτροπής, που το Δ.Σ. εκλέγει από τα μέλη του. 

γ) Τους εκπροσώπους του Σ.Π., που ορίζονται από το 
Δ.Σ. σε όργανα διαφόρων φορέων (συμβούλια, επιτρο¬ 
πές, ομάδες εργασίας κ.λ.π.). 

δ) Τις επιτροπές ή ομάδες εργασίας που συστήνει το 
Δ.Σ. από αιρετούς για τη διερεύνηση και εισήγηση λύσε¬ 
ων για συγκεκριμένα θέματα. 

3. Το προσωπικό του Σ.Π. είναι ενταγμένο στις παρακά¬ 
τω ενότητες του Υπηρεσιακού Μηχανισμού της: 

α) Γραφείο Ανάπτυξης, Σχεδιασμού, Προγραμ¬ 
ματισμού, Οργάνωσης, Πληροφορικής και Ευρωπαϊκών 
Προγραμμάτων. 

β) Τμήμα Τεχνικής Υποστήριξης. 

γ) Τμήμα Παροχής Υπηρεσιών στους Πολίτες. 

δ) Τμήμα Διοικητικής Υποστήριξης και Οικονομικών. 

4. Για την εξασφάλιση του συντονισμού του έργου του 

προσωπικού, αλλά και της συνεχούς σύνδεσήςτου με τον 
Πολιτικοδιοικητικό Μηχανισμό (Π.Δ.Μ.) του Σ.Π., οιπροη- 
γούμενες ενότητες του Υπηρεσιακού Μηχανισμού συ¬ 
μπληρώνονται με το ακόλουθο συντονιστικό όργανο: 
α) Την Διεύθυνση. 

5. Στο παράρτημα του παρόντος Οργανισμού δίδεται 
σχηματικά η οργανωτική διάρθρωση των ενοτήτων του 
Υπηρεσιακού Μηχανισμού του Σ.Π. 

Άρθρο 3 

Αρμοδιότητες του Προϊσταμένου της Διεύθυνσης 

Ο Προϊστάμενος της Διεύθυνσης λειτουργεί μέσα στα 
πλαίσια των αποφάσεων του Δ.Σ. και έχει τις ακόλουθες 
αρμοδιότητες: 

α) Εισηγείται στον Πρόεδρο τη θεματολογία της ημερή¬ 
σιας διάταξης των συνεδριάσεων του Διοικητικού Συμ¬ 
βουλίου. 

β) Διερευνά και εισηγείται στον Πρόεδρο την επιλογή 
των καταλλήλων εκπροσώπων του Σ.Π. σε όργανα που 
εκπροσωπείται ή συμμετέχει. 

γ) Μεριμνά για τη συνεχή παροχή πληροφοριών και ε¬ 
νημέρωση των μελών του Δ.Σ. του Σ.Π. από τον Υπη¬ 
ρεσιακό Μηχανισμό, για την καλύτερη αξιοποίησή τους 
στην προώθηση των θέσεων και κατευθύνσεων του Σ.Π. 

δ) Συνεργάζεται με τα μέλη του Δ.Σ. του Σ.Π. λαμβάνο- 
ντας περιοδικές εκθέσεις, που αφορούν την παρέμβασή 
τους στα αντίστοιχα όργανα, καθώς και τις θέσεις και τε¬ 
λικές αποφάσεις που αναπτύχθηκαν ή λήφθηκαν. Ενη¬ 
μερώνει σχετικά τον Πρόεδρο. 

ε) Εισηγείται στον Πρόεδρο τη σύσταση των καταλλή¬ 
λων επιτροπών ή ομάδων εργασίας αιρετών για τη διε- 
ρεύνηση συγκεκριμένων θεμάτων και ενημερώνει σχετικά 
τον Πρόεδρο για τα αποτελέσματα των εργασιών τους. 

στ) Μεριμνά για την προετοιμασία των κάθε φύσης ει¬ 
σηγήσεων επιτελικής υποστήριξης του Υπηρεσιακού 
Μηχανισμού, που αφορούν διερευνήσεις (εναλλακτικές 
λύσεις) για τη διαμόρφωση στόχων, θέσεων, προτάσεων, 
μεθοδολογίας, πολιτικών δράσης, προγραμμάτων δρά¬ 
σης και γενικά θέματα για τα οποία πρόκειται να ληφθού ν 
αποφάσεις από το Διοικητικό Συμβούλιο. 

ζ) Συγκεντρώνει από το γραφείο και τα τμήματα του 
Σ.Π. τα θέματα για τα οποία ζητείται από τους φορείς της 
Τοπικής Αυτοδιοίκησης (Τ.Α.) η κάθε φύσης υποστήριξη 
του Σ.Π., καθώς και τις σχετικές εισηγήσεις και ενημερώ¬ 
νει τον Πρόεδρο, εισηγούμενοςτη μεθοδολογία και τα α¬ 
ναγκαία προγράμματα ενεργειών για την αντιμετώπισή 
τους, αφού συνεργαστεί με το αντίστοιχο Γραφείο ή 
Τμήμα. 

η) Ετοιμάζει και εισηγείται προς τον Πρόεδρο τα περιο¬ 
δικά προγράμματα δράσης του Σ.Π. με τους αντίστοι¬ 
χους προϋπολογισμούς. 

θ) Μεριμνά για τη σύνταξη, μεταβολή των κάθε φύσης 
κανονισμών που ρυθμίζουν τη δομή, στελέχωση και λει¬ 
τουργία του Υπηρεσιακού Μηχανισμού και τους υποβάλ¬ 
λει για έγκριση στο Διοικητικό Συμβούλιο μέσω του Προέ¬ 
δρου. 

ι) Παρακολουθεί την κανονική εφαρμογή των προηγου¬ 
μένων εγκεκριμένων κανονισμών. 

ια) Μεριμνά για την έγκαιρη ετοιμασία, συγκέντρωση 
και υποβολή στον Πρόεδρο των κάθε φύσης εγγράφων 
που πρέπει να υπογράψει. 


ιβ) Συντονίζει τις δραστηριότητες του Γ ραφείου και των 
Τμημάτωντου Σ.Π. κατά τρόπο ώστε να υλοποιούνται κα¬ 
νονικά τα προγράμματα δράσης ή οι συγκεκριμένες απο¬ 
φάσεις και εντολές του Διοικητικού Συμβουλίου. 

ιγ) Μεριμνά για τη βελτίωση της αποτελεσματικότητας 
και αποδοτικότηταςτης λειτουργίας του Σ.Π. 

ιδ) Μεριμνά για την ετοιμασία περιοδικών απολογισμών 
της δράσης του Σ.Π., σύμφωνα με τα αντίστοιχα προ¬ 
γράμματα και προϋπολογισμούς και ενημερώνει τον 
Πρόεδρο. 

Επίσης μέσω του Προϊσταμένου της Διεύθυνσης διατυ¬ 
πώνονται εισηγήσεις στον Πρόεδρο του Δ.Σ. για: 

α) Σημαντικά θέματα για τα οποία ζητείται επιτελική υ¬ 
ποστήριξη και για τα οποία απαιτείται απόφαση του Διοι¬ 
κητικού Συμβουλίου μετά από εισήγηση του Υπηρεσιακού 
Μηχανισμού (Υ.Μ.) (που είναι κυρίως τα θέματα για τα ο¬ 
ποία η υποστήριξη προϋποθέτει εξωτερικό κόστος), 
β) Τα προγράμματα δράσης του Σ.Π. 
γ) Ο απολογισμός λειτουργίας καιδράσηςτου Σ.Π., ο α¬ 
ντίστοιχος προϋπολογισμός και οι τυχόν σε τακτά χρονι¬ 
κά διαστήματα αναθεωρήσεις τους. 

δ) Η σύνταξη, μεταβολή των κάθε φύσης Κανονισμών 
του Σ. Π. και η παρακολούθηση της κανονικής εφαρμογής 
τους. 

ε) Τα θέματα που αφορούντην ανάπτυξη των στελεχών, 
ζ) Η αξιολόγηση των στελεχών, 
η) Οι συνθήκες και οι σχέσεις εργασίας του προσωπι¬ 
κού. 

θ) Η κατανομή της ευθύνης των επί μέρους δραστηριο¬ 
τήτων, ενεργειών, έργων του Προγράμματος Δράσης 
στο Γ ραφείο, στα Τ μήματα και στα στελέχη του Υ.Μ. ή σε 
εξωτερικούς συνεργάτες. 

ι) Η παρακολούθηση της προόδου των επί μέρους δρα¬ 
στηριοτήτων, ενεργειών, έργων του Προγράμματος Δρά¬ 
σης. 

ια) Η παρακολούθηση της εξέλιξης του κόστους λει¬ 
τουργίας και δράσης του Σ.Π. σε σύγκριση με τον προϋ¬ 
πολογισμό. 

ιβ) Η επισήμανση προβλημάτων στην πορεία των προ¬ 
γραμμάτων και προϋπολογισμών και η λήψη συντονιστι¬ 
κών αποφάσεων για την κανονική εκτέλεση ή εφαρμογής 
τους. 

Άρθρο 4 

Κοινές Αρμοδιότητες του Γ ραφείου 
και Τμημάτων του Σ.Π. 

Οι κοινές αρμοδιότητες του Γραφείου και Τμημάτων 
του Σ.Π. (εκτός του Γραφείου Υποστήριξης) είναι: 

Συγκέντρωση στοιχείων και πληροφοριών 
α) Συνεχής μέριμνα για τη συγκέντρωση και αξιοποίηση 
στοιχείων και πληροφοριών που σχετίζονται με τα ζητή¬ 
ματα ευθύνης του Γ ραφείου και των Τμημάτων και αφο¬ 
ρούν: 

- την υφισταμένη κατάσταση, τα προβλήματα, τις ανά¬ 
γκες και τις δυνατότητες των φορέων της Τοπικής 
Αυτοδιοίκησης του Νομού. 

- τα προγράμματα δράσης των φορέων της Τ.Α. του 
Νομού. 

-τα προγράμματα δράσης φορέωνπου επηρεάζουν την 
πορεία της Τ.Α. στο Νομό (π.χ. προγράμματα φορέων της 
Νομαρχιακής Αυτοδιοίκησης, Δημόσιας Διοίκησης, της 
Κ.Ε.Δ.Κ.Ε., της Ευρωπαϊκής Ένωσης, της ΤΕΔΚ κ.λ.π.). 

β) Συνεχής μέριμνα για τη συγκέντρωση σύνθετων πλη¬ 
ροφοριών που διατίθενται και παράγονται από άλλους 
φορείς και αφορούν τα ενδιαφέροντα της Τοπικής 
Αυτοδιοίκησης στον Νομό (π.χ. κλαδικές μελέτες, αναπτυ¬ 
ξιακές μελέτες, μελέτες οργάνωσης, ειδικές επιστημονι¬ 
κές έρευνες κ.λ.π.). 

Επιτελική υποστήριξη του Π.Δ.Μ. του Σ.Π. 
γ)Διερεύνηση των αναγκών των φορέων της Τ.Α. του 
Νομού και εισήγηση θεμάτων προτεραιοτήτων θεμάτων 
και μεθοδολογίας επεξεργασίας θεμάτων επί των οποίων 
είναι αναγκαίο να ληφθούν αποφάσεις από το Διοικητικό 
Συμβούλιο ή τους εκπροσώπους της Τ.Α. στο Σ.Π. 

δ) Μελέτη, επεξεργασία και διατύπωση προτάσεων και 
εισηγήσεων για θέματα που αφορούν το Γραφείο και τα 
Τμήματα και έχουν σχέση με: 

- Εναλλακτικές λύσεις διαμόρφωσης των τακτικών στό- 
χωντου Σ.Π. ή θέσεωντου σε κατά περίπτωση θέματα. 

- Εναλλακτικές λύσεις μεθοδολογίας και πολιτικών δρά¬ 
σης γαι την επίτευξη τωντακτικών στόχων. 

ε) Διατύπωση και εισήγηση των προγραμμάτων δράσης 
του Γραφείου και των Τμημάτων, που αποτελούν τμήμα 
του συνολικού προγράμματος δράσης του Υ.Μ.του Σ.Π. 

στ) Συνεχής παροχή πληροφοριών και ενημέρωση των 
μελών του Δ.Σ. του Σ.Π. σε θέματα που αφορούν το 
Γ ραφείο και τα Τμήματα. 

Παροχή συμβουλών / Πληροφόρηση. 

ζ) Παροχή συμβουλών καιτεκμηριωμένωνπληροφοριών 
προς τους φορείς της Τ.Α. του Νομού για θέματα που ευ- 
θύνεταιτο Γραφείο και τα Τμήματα, είτε μετά από σχετικό 
αίτημα των φορέων είτε κατά τη διάρκεια περιοδικών επι¬ 
σκέψεων των στελεχών του Γ ραφείου και των Τμημάτων 
με πρωτοβουλία τους. Εκπόνηση ή επίβλεψη εκπόνησης ή 
επίβλεψη εφαρμογής ερευνών (μελετών) έργων. 

η) Διατύπωση προδιαγρφών ερευνών, μελετών, εφαρ¬ 
μογών και γενικά έργων που περιλαμβάνονται στα προ¬ 
γράμματα δράσης του Σ.Π. και αφορούν το αντικείμενο 
του Γραφείου και των Τμημάτων. 

θ) Εισήγηση και, μετά από σχετική απόφαση του 
Διοικητικού Συμβουλίου του Σ.Π., διενέργεια διαδικασιών 
ανάθεσης των προηγουμένων έργων που αφορούν τους 
φορείς τη Τ.Α. του Νομού ή το Σ.Π. σε εξειδικευμένο δυ¬ 
ναμικό εκτός του Σ.Π. 

ι) Συνεργασία με το προηγούμενο εξειδικευμένο επιστη¬ 
μονικό δυναμικό και επίβλεψη της εκτέλεσης των ερευ¬ 
νών, μελετών, έργων. 

ια) Εκπόνηση των μελετώνπου είναι στα πλαίσια των δυ¬ 
νατοτήτων των στελεχών του Γ ραφείου. 

Συνεργασία με το Γ ραφείο και τα άλλα Τμήματα του Σ.Π. 

ιβ) Τροφοδότηση του Γραφείου Ανάπτυξης, Σχε- 
διασμού, Προγραμματισμού, Οργάνωσης, Πληρο¬ 
φορικής και Ευρωπαϊκών Προγραμμάτων με στοιχεία που 
πρέπει να τεκμηριώνονται με βάση το θεματολόγιο του 
πληροφοριακού συστήματος του Σ.Π. 

ιγ) Εισήγηση στο Γραφείο Ανάπτυξης, Σχεδιασμού, 
Προγραμματισμού, Οργάνωσης, Πληροφορικής και 
Ευρωπαϊκών Προγραμμάτων με αντικείμενο τις κατευθύν¬ 
σεις επιμορφωτικών καιενημερωτικώνπρογραμμάτων για 
τις ανάγκες των αιρετών ή στελεχών των φορέων της Τ.Α. 
του Σ.Π. 

ιδ) Συνεργασία με το Τμήμα Διοικητικής Υποστήριξης 
και Οικονομικών για 


- την παρακολούθηση των εισερχομένων και εξερχομέ- 
νων εγγράφων και την έγκαιρη προώθηση των αντιστοί¬ 
χων θεμάτων. 

- την παρακολούθηση του κόστους της δράσης του 
Τμήματος. 

ιε) Συμμετοχή του Γραφείου και των Τμημάτων στο 
Συμβούλιο συντονισμού Εργασιών. 

Έλεγχος και αξιολόγηση. 

ιστ) Περιοδικός έλεγχος της προόδου των προγραμμά¬ 
των δράσης του Γ ραφείου και των Τμημάτων, αξιολόγηση 
των αποτελεσμάτων τους, ως προς την επίτευξη των τα¬ 
κτικών στόχων, και σχετική ενημέρωση του Συντονιστικού 
Συμβουλίου Εργασιών. 

Συνεργασία με άλλους φορείς της Ελληνικής Τ.Α. 

ιζ) Συνεχής συνεργασία του Γ ραφείου καιτων Τμημάτων 
με το ευρύτερο δίκτυο των φορέων της Ελληνικής Τ.Α. 
(π.χ. άλλα Σ.Π. του Νομού, άλλων Νομών, Τ.Ε.Δ.Κ., 
ΚΕΔΚΕ, Αναπτυξιακές Εταιρίες της Τ.Α. κ.π.) με σκοπό: 

- την υποβοήθησή τους στην οργάνωση, στελέχωση και 
προγραμματισμό της δράσης τους ή την αναδιάρθρωση 
και επέκταση των λειτουργιών τους. 

-τη διαρκή επιμόρφωση του προσωπικού τους. 

-την ανταλλαγή στοιχείων, πληροφοριών, μελετών, προ¬ 
διαγραφών προτύπων, κανονισμών, καταστατικών και ε¬ 
νημερωτικού υλικού για θέματα που το αφορούν. 

- την ανταλλαγή εμπειριών και τεχνογνωσίας. 

- την υποβοήθησή τους στις λειτουργίες εκπόνησης με¬ 
λετών και παροχής συμβουλών και γενικά στην υποστήρι¬ 
ξή τους για την υλοποίηση των προγραμμάτων δράσης 
τους (π.χ. τοπικά αναπτυξιακά προγράμματα, επιμορφω- 
τικά/ενημερωτικά προγράμματα κ.λπ.). 

- τη διαρκή ενημέρωση για τις δραστηριότητες της Τ.Α. 

- την σχετική στήριξή τους σε θέματα τεχνικού εξοπλι¬ 
σμού και μηχανογράφησης και τη διασύνδεσή τους με ένα 
κοινό μηχανογραφικό περιφερειακό δίκτυο ανταλλαγής 
στοιχείων και πληροφοριών σε θέματα υποστήριξης των 
φορέων της Τ.Α. 

- την υποβοήθησή τους σε τυχόν διεθνείς, διακρατικές 
σχέσεις. 

Συνεργασία με άλλους φορείς της τοπικής κοινωνίας και 
της Δημόσιας Διοίκησης. 

ιη) Συνεργασία και προώθηση της συνεργασίας των φο- 
ρέωντης Τ.Α. του Σ.Π. με άλλους φορείς της τοπικής κοι¬ 
νωνίας και φορείς της Δημόσιας Διοίκησης (Κεντρικής, 
Περιφερειακής και Τοπικής). 

Άρθρο 5 

Αρμοδιότητες Γ ραφείου, Ανάπτυξης, 
Σχεδιασμού, Προγραμματισμού, Οργάνωσης, 
Πληροφορικής και Ευρωπαϊκών Προγραμμάτων. 

Το αντικείμενο του Γ ραφείου Ανάπτυξης, Σχεδιασμού, 
Προγραμματισμού, Οργάνωσης, Πληροφορικής και Ευρω¬ 
παϊκών Προγραμμάτων περιλαμβάνει θέματα τοπικής και 
περιφερειακής ανάπτυξης, δημοκρατικού προγραμματι¬ 
σμού και αναπτυξιακών προγραμμάτων, τοπικών παραγω¬ 
γικών πρωτοβουλιών, οργάνωσης και μηχανοργάνωσης. 

Οι αρμοδιότητες του Γ ραφείου είναι ειδικότερα οι ακό¬ 
λουθες: 

α) Η συγκέντρωση, επεξεργασία και τήρηση στατιστι¬ 
κών στοιχείων για την υφιστάμενη οικονομική, κοινωνική, 
πολιτιστική κατάσταση του Συμβουλίου περιοχής, καθώς 

και για την οργανωτική/διοικητική κατάσταση των φορέ¬ 
ων της Τ.Α. στο Νομό. 

β) Η διερεύνηση των αναπτυξιακών δυνατοτήτων ή πε¬ 
ριορισμών του τοπικού χώρου και των φορέων της Τ.Α. με 
την παράλληλη παρακολούθηση των προγραμμάτων - 
πρωτοβουλιών της Ευρωπαϊκής Ένωσης, που αφορούν 
την οικονομική, κοινωνική και πολιτιστική ανάπτυξη και 
βελτίωση της ποιότητας ζωής. 

γ) Η μέριμνα για την εκπόνηση ή την επίβλεψη εκπόνη¬ 
σης μελετών και ερευνών. 

Οι μελέτες μπορεί να είναι: 

- Οικονομικής - Κοινωνικής - Πολιτιστικής Ανάπτυξης. 

- Χωροταξικές. 

- Κλαδικές για το Σ. Π. 

- Περιβαλλοντικής προστασίας. 

- Σχεδιασμού νέων παραγωγικών δραστηριοτήτων 
(Μελέτες σκοπιμότητας, βιωσιμότητας, έρευνες αγοράς 
κ.λπ.). 

- Οργάνωσης και Διοίκησης. 

- Μηχανοργάνωσης. 

δ) Η παροχή συμβουλών και πληροφοριών σε ανάλογα 
θέματα με αυτά των προηγουμένων μελετών. 

ε) Η συλλογή, αξιολόγηση ιεράρχηση και τεχνική επε¬ 
ξεργασία προτάσεων των Ο.Τ.Α., πουα φορούν παραγω¬ 
γικές επενδύσεις και έργα τεχνικής υποδομής και κοινω¬ 
νικού εξοπλισμού. 

στ) Η υποβοήθηση των Ο.Τ.Α στη συμμετοχή τους στις 
διαδικασίες του δημοκρατικού προγραμματισμού και ιδι¬ 
αίτερα στην εκπόνηση τοπικών αναπτυξιακών προγραμ¬ 
μάτων. 

ζ) Η διατύπωση προτάσεων για την κατάρτιση και η κα¬ 
τάρτιση των μεσοχρόνιων και ετήσιων τοπικών αναπτυ¬ 
ξιακών προγραμμάτων της περιοχής. 

η) Η παρακολούθηση των ετησίων, των μεσοχρονίων 
και των ειδικών αναπτυξιακών προγραμμάτων και ενημέ¬ 
ρωση των φορέων της Τ.Α. του Σ. Π. 

θ) Η διαχείριση των χρηματοδοτήσεων από το 
Πρόγραμμα Δημοσίων Επενδύσεων και απότους πόρους 
των προγραμμάτων και πρωτοβουλιών της Ευρωπαϊκής 
Ένωσης που αφορούν την περιοχή. 

ι) Η υποβοήθηση των Ο.Τ.Α. για την ανάληψη παραγω¬ 
γικών πρωτοβουλιών με κατεύθυνση την αξιοποίηση των 
τοπικών πλουτοπαραγωγικών πόρων και την ενδογενή α¬ 
νάπτυξη. 

ια) Η προώθηση της διακοινοτικής συνεργασίας με α¬ 
ξιοποίηση ανάλογων θεσμών (π.χ. Συνενώσεις Ο.Τ.Α). 

ιβ) Η προώθηση της από κοινού ανάληψης παροχής υ¬ 
πηρεσιών ή μελέτης και εκτέλεσης έργων των φορέων 
της Τ.Α. με φορείς Δημόσιας Διοίκησης (π.χ. με προγραμ¬ 
ματικές Συμβάσεις). 

ιγ) Η διερεύνηση των πιθανών πηγών χρηματοδότησης 
έργων και ενεργειών των φορέων της Τ.Α. του Νομού. 

ιδ) Η συνεχής μηχανογραφική υποστήριξη, η βελτίωση 
των εφαρμογών, η δημιουργία νέων. 

ιε) Η συνεργασία με φορείς για την ανάπτυξη πιλοτικών 
εφαρμογών. 

ιστ) Κάθε άλλη σχετική αρμοδιότητα που ήθελε ανατε¬ 
θεί από τους Ο.Τ.Α. μέλη του Σ.Π. 

Άρθρο 6 

Αρμοδιότητες του Τμήματος 
Τεχνικής Υποστήριξης 

Στην αρμοδιότητα του τμήματος ανήκουν η μελέτη, ε¬ 
κτέλεση και συντήρηση έργωντοπικού επιπέδου. 


Ειδικότερα: 

Το Γ ραφείο Πολεοδομίας και Οικιστικής Ανάπτυξης θα 
έχει ως αρμοδιότητα: 

1. Την υλοποίηση του πολεοδομικού σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των Ειδικών Χωροταξικών Μελετών και τήρηση 
των δεδομένων του κτηματολογίου της Περιοχήςτους, ό¬ 
πως αυτά προκύπτουν από το συνολικό σχεδίασμά καιτην 
ολοκληρωμένη διαχείριση του Εθνικού Κτηματολογίου. 

Το Γραφείο Μελετών και επιβλέψεων θα έχει τις εξής 
αρμοδιότητες: 

Το Γ ραφείο Μελετών θα εκπονείτο ίδιο, ή θα επιβλέπει 
και θα φέρει την ευθύνη για την εκπόνηση από κατάλλη¬ 
λους εξωτερικούς συνεργάτες μελετών των παρακάτω 
κατηγοριών, για έργα διακοινοτικού χαρακτήρα. 

1. Μελέτες σκοπιμότητας. 

2. Μελέτες οικονομοτεχνικές. 

3. Μελέτες περιβαλλοντικών επιπτώσεων. 

4. Μελέτες διάθεσης αποβλήτων (Υγρών και στερεών). 

5. Κατασκευαστικές μελέτες για έργα της περιοχής ευ¬ 
θύνης του συμβουλίου περιοχής. 

6. Έκδοση των απαιτού μενών αδειών εγκατάστασης και 
λειτουργίας, για έγα της περιοχής ευθύνης του συμβου¬ 
λίου της περιοχής. 

Το Γ ραφείο Κατασκευών και Συντήρησης θα έχει ως αρ¬ 
μοδιότητα: 

1. Την μέριμνα για την εκτέλεση και λειτουργία διακοι- 
νοτικών και έργωντεχνικής υποδομής και κοινωνικού εξο¬ 
πλισμού. 

2. Την μέριμνα για την διατήρηση σε άριστη κατάσταση 
των έργων και των εγκαταστάσεων, που έχουν αναγερθεί 
στα πλαίσια διακοινοτικών πρωτοβουλιών. 

3. Την μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

4. Την επίβλεψη και τον έλεγχο των αρμοδίων συνεργεί¬ 
ων εκτέλεσης των έργων. 

5. Κάθε άλλη σχετική αρμοδιότητα που ήθελε ανατεθεί 
απότους Ο.Τ.Α. μέλη του Σ.Π. 

Άρθρο 7 

Αρμοδιότητες του Τμήματος Παροχής υπηρεσιών 
προς τους πολίτες 

Στην αρμοδιότητα του Τμήματος ανήκει κάθε δραστη¬ 
ριότητα (παροχή υπηρεσίας) και μέσω της ανάθεσης αρ¬ 
μοδιοτήτων από τους ΟΤΑ μέλη, που αποβλέπει στην α¬ 
ναβάθμιση της ποιότητας της ζωής των κατοίκων. 

Ειδικότερα: 

Το Γραφείο Αστικής - Δημοτικής Κατάστασης και 
Χορήγησης Αδειών Καταστημάτων: 

Οι αρμοδιότητες του Γ ραφείου είναι οι ακόλουθες: 

α) την παροχή υπηρεσιώνπου αφορούν στην αστική και 
δημοτική κατάσταση των πολιτών, 

β) την ενημέρωση των πολιτών για τα δικαιώματά τους 
και τις ενέργειες που απαιτούνται για την διεκπεραίωση 
των υποθέσεών τους και τον εφοδιασμό με τα απαραίτη¬ 
τα πληροφοριακά στοιχεία καιτα διαθέσιμα έντυπα που έ¬ 
χουν θέσει στη διάθεσή του οι Δημόσιες Υπηρεσίες και οι 
ΟΤΑ μέλη του. 

γ) την υποστήριξη των πολιτών στη διεκπεραίωση των υ¬ 
ποθέσεών τους και για την καλλίτερη αντιμετώπιση των 
προβλημάτων τους. 

δ) την οργάνωση της επικοινωνίας των πολιτών με τις 
Υπηρεσίες του Σ.Π. 

ε) το να δέχεται υποδείξεις και προτάσεις για αλλαγές, 
που συμβάλλουν στη βελτίωση της λειτουργίας του Σ.Π. 
και τη λήψη μέτρων που τους αφορά στα πλαίσια της γε¬ 
νικότερης προσπάθειας σχεδιασμού για την ανάπτυξη. 

στ) την χορήγηση αδειών λειτουργίας καταστημάτων 
κ.λπ. 

Το Γραφείο Επικοινωνίας, Πολιτισμού, Κοινωνικής στή¬ 
ριξης, Επιμόρφωσης και Εκπαίδευσης. 

Οι αρμοδιόητεςτου Γραφείου είναι οι ακόλουθες: 
α) Η μέριμνα για την συγκέντρωση του γενικού πληρο¬ 
φοριακού υλικού που παράγεται ή συγκεντρώνεται από 
τα υπόλοιπα Γραφεία του Σ. Π. 

β) Η μέριμνα για την συγκέντρωση από το εξωτερικό πε¬ 
ριβάλλον του Σ.Π. πληροφοριακού υλικού (π.χ. βιβλίων, 
περιοδικών, εκδόσεων κ.λπ.) και πληροφοριακών στοιχεί¬ 
ων που αφορούν την Τοπική Αυτοδιοίκηση. 

γ) Η επιλογή, επεξεργασία, τυποποίηση, κωδικοποίηση 
και αρχειοθέτηση του προηγουμένου πληροφοριακού υ¬ 
λικού με βάση το θεματολόγιο του γενικότερου πληροφο¬ 
ριακού συστήματος του Σ.Π. (ηλεκτρονική ή/και χειρό¬ 
γραφη αρχειοθέτηση). 

δ) Η διερεύνηση των αναγκών πληροφόρησης/ενημέ- 
ρωσηςτων αιρετών και στελεχώντης Τ.Α. του Νομού, αλ¬ 
λά και των κατοίκων της ευρύτερης περιοχής για γενικά 
θέματα κοινού ενδιαφέροντος, που έχουν σχέση με τη 
δραστηριοποίησή τους και την αποτελεσματική δράση 
τους. 

ε) Η οργάνωση και ευθύνη λειτουργίας Βιβλιοθήκης, 
Πνευματικού Κέντρου, Κέντρων Αθλητισμού και Ψυχα¬ 
γωγίας καθώς και Κέντρων Στήριξης ομάδων, που έχουν 
ανάγκη υποστήριξης. 

ζ) Η διερεύνηση των αναγκών επικοινωνίας, η κάλυψη 
των αναγκών πολιτιστικών αναζητήσεων των κατοίκων 
της ευρύτερης περιοχής. 

η) Η επεξεργασία, κατάρτιση, διατύπωση και εισήγηση 
της στρατηγικής και των προγραμμάτων δράσης του 
Γ ραφείου για την ενημέρωση των φορέων της Τ. Α. και του 
κοινού του Νομού με την συμβουλευτική υποστήριξη των 
άλλων Γ ραφείων. 

θ) Η εφαρμογή ή επιμέλεια εφαρμογής των προηγου¬ 
μένων προγραμμάτων και η διερεύνηση της αποτελεσμα- 
τικότητας των προγραμμάτων. 

ι) Η οργανωτική προετοιμασία και οργανωτική υποστή¬ 
ριξη των συνεδρίων, συνελεύσεων και κάθε μορφής εκ- 
δηλώσεωντουΣ.Π. 

ια) Η παρακολούθηση του ημερήσιου και περιοδικού 
τύπου και η ενημέρωση των Πολιτικών - Διοικητικών 
Οργάνων και των Γραφείων του Σ.Π. για δημοσιεύματα 
που τα αφορούν. 

ιβ) Η διερεύνηση των αναγκών ανάπτυξης των στελε¬ 
χών των φορέων της Τ.Α. ή γενικότερα του ανθρώπινου 
δυναμικού του τοπικού περιβάλλοντος, 
ιγ) Η διερεύνηση της ζήτησης των αντιστοίχων υπηρε- 
0 σιών του Σ.Π. και ο συσχετισμός της ζήτησης προς τις α¬ 
ντίστοιχες ανάγκες. 

ιδ) Ο καθορισμός μεθοδολογίας ανάπτυξης στελεχών 
και αιρετών και ο προσδιορισμός των προτεραιοτήτων 
στην κάλυψη συγκεκριμένων αναγκών κατάρτισης/επι- 
μόρφωσης. 

ιε) Ο σχεδιασμός ή επίβλεψη σχεδιασμού προγραμμά¬ 


των κατάρτισης επιμόρφωσης αντιστοίχων προς τις συ¬ 
γκεκριμένες ανάγκες. 

ιστ) Ο καθορισμός προδιαγραφών προγραμμάτων κα¬ 
τάρτισης επιμόρφωσης που πρόκειται να εκτελεσθούν με 
την ευθύνη άλλων φορέων. 

ιζ) Ο σχεδιασμός και επίβλεψη εφαρμογής συστήματος 
επιλογής στελεχών για τη συμμετοχή σε προγράμματα 
κατάρτισης/επιμόρφωσης (ιδίως για τα επιδοτούμενα 
προγράμματα). 

ιη) Η διαμόρφωση συστήματος και η διερεύνηση της α- 
ποτελεσματικότητας και της τελικής απόδοσης των προ¬ 
γραμμάτων κατάρτισης/επιμόρφωσης, προκαταρτική ή 
μετά την εκτέλεσή τους. 

ιθ) Η οργάνωση και η παρακολούθηση της εύρυθμης 
λειτουργίας συστήματος μεταφοράς μαθητών με σχολι¬ 
κά λεωφορεία, λαμβάνοντας υπόψη την γεωγραφική κα- 
τανομήτων σχολείων και τον αριθμότων μαθητών από κά¬ 
θε Κοινότητα του ΣΠ. 

Το Γραφείο Γεωργικής Ανάπτυξης θα έχει ως αρμοδιό¬ 
τητες: 

α) Η συγκέντρωση και επεξεργασία στοιχείων για την υ¬ 
φιστάμενη κατάσταση στον πρωτογενή τομέα στην περι¬ 
φέρεια της δικαιοδοσίας του Συμβουλίου περιοχής. 

β) Η διερεύνηση των αναπτυξιακών δυνατοτήτων του 
τοπικού χώρου και των φορέων της Τ.Α. με την παράλλη¬ 
λη παρακολούθηση των προγραμμάτων - πρωτοβουλιών 
της Ευρωπαϊκής Ένωσης, που αφορούν την αξιοποίηση 
των συγκριτικών πλεονεκτημάτων της περιοχής. 

γ) Η ορθολογική αξιοποίηση των τοπικών πλουτοπαρα- 
γωγικών πόρων. 

δ) Η παροχή συμβουλών, πληροφοριών καθώς και την 
παροχή υπηρεσιών στους κατοίκους του Σ.Π. 

ε) Η προστασία και η αειφορική διαχείριση του 
Περιβάλλοντος. 

Το Γ ραφείο Καθαριότητας θα έχει ως αρμοδιότητα: 
α) η καθαριότητα των κοινοχρήστων χώρων, 
β) η συλλογή και διάθεση απορριμμάτων. 

Άρθρο 8 

Αρμοδιότητες του Τμήματος 
Διοικητικής Υποστήριξης και Οικονομικών 

α) Η τήρηση των διαδικασιών που σχετίζονται με την κα¬ 
τάρτιση των προϋπολογισμών και αντιστοίχων περιοδι¬ 
κών απολογισμών λειτουργίας και δράσης του Σ.Π. 

β) Η μέριμνα γιατην τήρηση των εγκεκριμένων προϋπο¬ 
λογισμών και των διαδικασιών ελέγχου των δαπανών που 
ισχύουν. 

γ) Η κατάρτιση ταμειακού προγράμματος εσόδων/εξόδων 
και η ενημέρωση του Συμβουλίου Συντονισμού Εργασιών. 

δ) Η τήρηση των διαδικασιών απεικόνισης των οικονομι- 
κώνπράξεωντου Σ.Π. (λογαριασμοί, βιβλία, καταστάσεις, 
στοιχεία καρτέλλες κ.λπ.). 

ε) Η μέριμνα για την κανονική είσπραξητωνεσόδωντου 
Σ.Π. και την έγκαιρη κατάθεσή τους. 

στ) Η τήρηση των διαδικασιών ετοιμασίας των παρα¬ 
στατικών για τη διενέργεια εισπράξεων ή πληρωμής το 
Σ.Π., με έλεγχο των σχετικών δικαιολογητικών. 

ζ) Η διενέργεια εισπράξεων και πληρωμών και η τήρηση 
των διαδικασιών απεικόνισης των ταμειακών πράξεων. 

η) Η εκτέλεση όλων των οικονομικών δοσοληψιών που 
σχετίζονται με Τράπεζες και η μέριμνα για τον υπολογι¬ 
σμό και καταβολή των αμοιβώντου προσωπικού. 

θ) Η εισαγωγή επί όλωντων αποφάσεωνπου έχουν σχέ¬ 
ση με οποιοδήποτε θέμα επηρεάζει τους προϋπολογι¬ 
σμούς του Σ.Π. 

ι) Η διαχειριστική παρακολούθηση της εκτέλεσης των 
συμβάσεων παροχής υπηρεσιών από τρίτους ή προμή¬ 
θειας υλικών. 

ια) Η τήρηση των διαδικασιών που ισχύουν για την πα¬ 
ραγγελία αναλωσίμων ή παγίων υλικών (διενέργεια δια¬ 
γωνισμών, ετοιμασία συμβάσεων κ.λπ.). 

ιβ) Η τήρηση των διαδικασιών παραλαβής, αποθηκεύ- 
σεως και χορήγησης αναλωσίμων ή παγίων υλικών. 

ιγ) Η διαχειριστική παρακολούθηση των παγίων, καθώς 
και των κάθε φύσεως αποθεμάτων υλικώντου Σ.Π. 

ιδ) Οέλεγχοςτωνχρηματικώντίτλωνπου διαβιβάζονται 
στο Ταμείο από τις αρμόδιες υπηρεσίες και η έκδοση α¬ 
ποδεικτικών παραλαβής εισπρακτέων εσόδων. 

ιε) Η διενέργεια πριν από κάθε χρηματική κατάθεση εκ 
μέρους των εισπρακτόρων, ελέγχου των διπλοτύπων ει¬ 
σπράξεων, η παραλαβή των εισπράξεων κ.λπ. 

ιδ) Η έκδοση γραμματίων εισπράξεως των διαφόρων ε¬ 
σόδων. 

Το αντικείμενο του Τμήματος περιλαμβάνει τις δραστη¬ 
ριότητες εκείνες που αποσκοπούν στην εξασφάλιση των 
προϋποθέσεων για την απρόσκοπτη και αποδοτική λει¬ 
τουργία των κατ’ εξοχήν «παραγωγικών δραστηριοτήτων 
του Σ.Π., δηλαδή εκείνων που επιδιώκουν άμεσα την υλο¬ 
ποίηση των στόχων του. 

Οι αρμοδιότητες του Τμήματος μπορούν να ομαδοποι- 
ηθούνως εξής: 

- Υποστήριξη των μελών του Πολιτικού/Διοικητικού και 
του προσωπικού του Σ.Π. 

- Λειτουργίες οικονομικές/διαχειριστικές. 

- Γραμματειακή υποστήριξη του Υ.Μ. του Σ.Π. 

- Βοηθητικές λειτουργίες υποστήριξης. 

Οι αρμοδιότητες του Τμήματος είναι ειδικότερα οι ακό¬ 
λουθες: 

Υποστήριξη του Πολιτικού - Διοικητικού μηχανισμού και 
του προσωπικού του Σ.Π. 

α) Η συγκέντρωση από το Γ ραφείο και τα Τμήματα του 
Σ.Π. των κάθε φύσης κειμένων ή γενικά πληροφοριακού 
υλικού, που προορίζονται για τα μέλη του Πολιτικο- 
Διοικητικού Μηχανισμού του Σ.Π. και πρέπει να αποοτα- 
λούν σ' αυτά εγκαίρως πριν τη σύγκληση των αντιστοίχων 
οργάνων. 

β) Η τήρηση και στη συνέχεια γραμματειακή επεξεργα¬ 
σία πρακτικών και αποφάσεων των Οργάνων του Π.Δ.Μ. 
με ιδιαίτερη μέριμνα για την οριστική διατύπωση των α- 
ποφάσεωντου Διοικητικού Συμβουλίου με τη συνεργασία 
του Προϊσταμένου της Διεύθυνσης. 

γ) Η τήρηση αρχείων πρακτικών, εισηγήσεων και απο¬ 
φάσεων των οργάνων του Π.Δ.Μ. και του αρχείου εκπρο¬ 
σώπων του Σ.Π. 

δ) Η μέριμνα για την αναπαραγωγή, διανομή ή αποστο¬ 
λή των αποφάσεων ή εισηγήσεων των Οργάνων του 
Π.Δ.Μ. στους κατάλληλους αποδέκτες, σύμφωνα μετις ο¬ 
δηγίες του Προϊσταμένου της Διεύθυνσης. 

ε) Η διεκπεραίωση της προσωπικής αλληλογραφίας 
του Προέδρου του Δ.Σ. και των μελών των οργάνων του 
Π.Δ.Μ., η οργάνωση των εντός ή εκτός Σ.Π. συναντήσεων 
των προηγουμένων, καθώς και η διεκπεραίωση κάθε άλ¬ 
λης παρόμοιου χαρακτήρα γραμματειακής ή οργανωτι¬ 
κής δραστηριότητας. 

Λειτουργίες Οικονομικές/Διαχειριστικές. 


ιε) Η εκκαθάριση των οφειλών των δημοτών και η εισή¬ 
γηση όποτε απαιτείται της λήψης αναγκαστικών μέτρων 
εισπράξεως κατά των οφειλετών. 

ιστ) Η μέριμνα για την αναγκαστική είσπραξη των οφει¬ 
λών και η τήρηση των από το νόμο προβλεπόμενων βι¬ 
βλίων καταχωρήσεως κ.λπ. 

ιζ) Η μέριμνα για την απόδοση των υπέρ τρίτων κρατή¬ 
σεων και η τήρηση όλων των απαραίτητων για το σκοπό 
αυτό βιβλίων. 

ιη) Η τήρηση όλων των από το νόμο προβλεπόμενων λο¬ 
γιστικών βιβλίων εσόδων κ.λπ. 

ιθ) Η διενέργεια ελέγχου των εκδοθέντων και διαβιβα- 
σθέντων στο Ταμείο ενταλμάτων και βάσει αυτών και η 
πληρωμή των δικαιούχων σύμφωνα με τις οικείες διατά¬ 
ξεις περί λογιστικού των Δήμων και Κοινοτήτων. 

κ) Η τήρηση των προβλεπόμενων από το νόμο λογιστι¬ 
κών βιβλίων εξόδων, η κατάρτιση των μηνιαίων και ετή¬ 
σιων λογαριασμών της διαχειρίσεως εξόδων, η σύνταξη 
των στατιστικών πινάκων που υποβάλλονται στις 
Δημόσιες Υπηρεσίες, η συγκέντρωση των στοιχείων που 
απαιτούνται για τον ετήσιο απολογισμό εξόδων και η κα¬ 
τάρτιση του απολογισμού αυτού. 

κα) Η επιμέλεια της είσπραξης των βεβαιωμένων με ει¬ 
δικούς χρηματικούς καταλόγους εσόδων. 

κβ) Η επιμέλεια της κοινοποίησης των ατομικών ή γενι¬ 
κών ή ειδικών προσκλήσεων προς τους οφειλέτες. 

κγ) Η διενέργεια πίστωσης των πληρωσάντων οφειλε¬ 
τών στους οικείους χρηματικούς καταλόγους και βεβαίω¬ 
σης της ενέργειας αυτής στον καθένα από τα οικεία απο¬ 
σπάσματα των καταλόγων. 

κδ) Η ευθύνη γιατην όλη λειτουργία της μηχανογράφη¬ 
σης και μηχανοργάνωσης των Υπηρεσιών του Π.Σ. και η 
επίβλεψη της σωστής και αποτελεσματικής λειτουργίας 
των εγκατεστη μένων υπολογιστών στις Υπηρεσίες αυτές. 

κε) Η παρακολούθηση, μελέτη και ανάλυση των στατι¬ 
στικών στοιχείων των υπηρεσιών του Σ.Π. αλλά όσων άλ¬ 
λων προέρχονται από διάφορες πηγές πληροφόρησης, 
με αποκλειστική εντολή του Προέδρου. 

κστ) Η εξασφάλιση πληροφοριών, πινάκων και ότι άλ¬ 
λων στατιστικών στοιχείων ήθελε ζητηθεί από τις υπηρε¬ 
σίες του Σ.Π. και μόνο για τις δικές του ανάγκες. 

Γ ραμματειακή υποστήριξη του Υ.Μ. του Σ.Π. 
α) Η τήρηση πρωτοκόλλου όλωντων εισερχομένων και 
εξερχομένων εγγράφων στο Σ.Π. 

β) Η συνεργασία με τον Προϊστάμενο της Διεύθυνσης 
για χαρακτηρισμό/κωδικοποίηση και τη διανομή των 
προηγουμένων εγγράφων, εντός ή εκτός Σ.Π. Η διεκπε¬ 
ραίωση της διανομής αυτής. 

γ) Η παρακολούθηση της πορείας των εισερχομένων 
και εξερχομένων εγγράφων και η συνεχής συνεργασία με 
το Γ ραφείο και τα υπόλοιπα Τμήματα του Σ.Π. για την έ¬ 
γκαιρη και αποτελεσματική διεκπεραίωση των αντίστοι¬ 
χων θεμάτων. 

δ) Η τήρηση ειδικού αρχείου για τις υποθέσεις για τις ο¬ 
ποίες ζητείται από τους φορείς της Τ.Α. του Νομού ή κά¬ 
θε φύσης υποστήριξη του Σ.Π. και συνεργασία με τον 
Προϊστάμενο της Διεύθυνσης για τον προγραμματισμό 
των ενεργειών που συνεπάγεται η παροχή της υποστήρι¬ 
ξης αυτής. Η διεκπεραίωση απλών διοικητικών υποθέσε¬ 
ων που σχετίζονται με την προηγούμενη υποστήριξη. 

ε) Η τήρηση γενικού αρχείου εγγράφων, όπου καταχω- 
ρούνταιτα πρωτότυπα των εισερχομένων εγγράφων, κα¬ 
θώς και τα αντίστοιχα των εξερχομένων. 

στ) Η τήρηση αρχείου εξωτερικών συνεργατών, 
ζ) Η παροχή κάθε φύσης γραμματειακής υποστήριξης 
για τις ανάγκες του Σ.Π. (δακτυλογράφηση, αναπαραγω¬ 
γή κειμένων κ.λπ.). 

η) Ο χειρισμός Τηλεφωνικού Κέντρου, ΤΕΛΕ= και άλ¬ 
λων ηλεκτρονικών μέσων επικοινωνίας. 

θ) Η τήρηση ιδιαίτερου Πρωτοκόλλου εισερχομένων 
και εξερχομένων εγγράφων, τα οποία διεκπεραιώνει στις 
αρμόδιες υπηρεσίες. 

ι) Ο προγραμματισμός των ωρών και ημερών που ο 
Πρόεδρος μπορεί να δέχεται διάφορες Επιτροπές, 
Συλλόγους και Πολίτες. 

ια) Η τήρηση Ημερολογίου των προσωπικών επαφών 
του Προέδρου εντός και εκτός Σ.Π. 

ιβ) Η παραλαβή από τους υπηρεσιακούς παράγοντες 
των φακέλλωντων εγγράφων που πρέπει να υπογραφούν 
από τον Πρόεδρο. 

ιγ) Η παρακολούθηση όλης της δραστηριότητας του Σ.Π. 
ιδ) Η συγγραφή των κειμένων και των επιστολών του 
Προέδρου. 

ιε) Η δακτυλογράφιση και διεκπεραίωση της αλληλο¬ 
γραφίας τωνΥπηρεσιώντου Σ.Π. 

ιστ) Η δημοσίευση των διακηρύξεων και των ανακοινώ¬ 
σεων των Υπηρεσιών του Σ.Π. 

ιζ) Η παραλαβή του ημερήσιου και περιοδικού τύπου, 
καθώς και όλων των εντύπων που αποστέλλονται στο Σ.Π. 

ιη) Η επιμέλεια της καθημερινής αποδελτίωσης του 
Τύπου. 

ιθ) Η ευθύνη για την εφαρμογή όλων των νόμων και δια¬ 
ταγμάτων που αφορούν στο πάσης φύσεως προσωπικό 
του Σ.Π. και η άσκηση των αρμοδιοτήτων που απορρέουν 
από τον κώδικα κατάστασης Δημοτικών και Κοινοτικών 
Υπαλλήλων (Ν. 1188/81). 

κ) Η τήρηση Μητρώου, ευρετήριου και των ατομικών 
φακέλλων του μόνιμου και με σχέση εργασίας Ι.Δ. προ¬ 
σωπικού. 

κα) Η σύνταξη και θεώριση των πάσης φύσεως μισθοδο- 
τικών στοιχείων όλου του προσωπικού και η προώθηση αρ¬ 
μοδίους για τη σύνταξη των μισθοδοτικών καταστάσεων, 
κβ) Η εφαρμογή του Πειθαρχικού Δικαίου, 
κγ) Η παρακολούθηση της πορείας των εξόδων και ενη¬ 
μέρωση εγκαίρως των αρμοδίων υπηρεσιών για τη σύ¬ 
νταξη εκθέσεων δαπανών, όταν οι εγκεκριμένες απορρο- 
φώνται. 

κδ) Η τήρηση Αρχείου ετήσιων απολογισμών Εσόδων - 
Εξόδων του Σ.Π. σύμφωνα με τα απολογιστικά στοιχεία 
που συντάσσει το Ταμείο. 

κε) Ο προγραμματισμός και η παρακολούθηση της πο¬ 
ρείας των Εσόδων - Εξόδων του προϋπολογισμού και η ει¬ 
σήγηση για τη σωστή κατανομή των πιστώσεων και την α¬ 
πορρόφηση των δαπανών για την εκτέλεση έργων, καθώς 
και την κίνηση του χρέους και της περιουσίας γενικά. 

κστ) Η συγκέντρωση στατιστικώνστοιχείωνπου αναφέ- 
ρονται γενικά στα οικονομικά ζητήματα που αφορούν στο 
Σ.Π. και είναι χρήσιμα για τις προβλέψεις του προϋπολο¬ 
γισμού. 

κζ) Η παρακολούθηση των εγκεκριμένων δανείων του 
Σ.Π. και η τήρηση πινάκων ετησίων τοκοχρεωλυτικών δό¬ 
σεων για κάθε περίπτωση ενημερώνοντας πάντοτε το 
Ταμείο του Σ.Π. 

κη) Η εισήγηση της αναμόρφωσης του προϋπολογι¬ 
σμού με την εγγραφή νέων εσόδων και τη χορήγηση συ¬ 
μπληρωματικών και εκτάκτων πιστώσεων. 


κθ) Η επιμέλεια της ασφάλισης των κινητών και ακινή- 
τωντου Σ.Π. 

λ) Η φροντίδα για την υπογραφή των Χρηματικών 
Ενταλμάτων από τον πρόεδρο, την καταχώρησή τους στο 
μηχανογραφικό σύστημα και την αρχειοθέτηση των ΧΕΠ 
μετά δικαιολογητικάτους. 

λα) Η συσχέτιση κάθε δαπάνης με τυχόν προηγούμενη 
όμοια και η παρακολούθηση ύπαρξης σχετικής πίστωσης 
για τη δυνατότητα έκδοσης ΧΕΠ. 

λβ) Η ενασχόληση με την προμήθεια πάσης φύσεως υ¬ 
λικού εκτός υλικού των έργων, που είναι απαραίτητο για 
τις υπηρεσίες του Σ.Π. και η προσπάθεια να επιτευχθεί η 
συμφερότερη τιμή με την παρακολούθηση των τιμών της 
αγοράς, χωρίς να παραβλέπεται η ποιότητα του προς 
προμήθεια υλικού. 

λγ) Η μέριμνα για την έκδοση των σχετικών εντολών 
προμηθειών, την σύνταξη των πρωτοκόλλων παραλαβής 
του πάσης φύσης υλικού των έργων και την υπογραφή 
τους από τις αντίστοιχες Επιτροπές παραλαβής, την φύ¬ 
λαξη του υλικού στην αποθήκη του Σ.Π. και την καταχώ¬ 
ρησή του στα οικεία βιβλία αποθήκης. 

λδ) Η διαχείριση και παρακολούθηση της διακίνησης 
των διαφόρων ειδών και η τήρηση ανάλογου βιβλίου. 

λε) Η εισήγηση εκποίησης ή καταστροφής του άχρη¬ 
στου ή παλαιού υλικού και της διαγραφής του από τα α¬ 
ντίστοιχα βιβλία. 

λστ) Η διενέργεια κάθεπράξης σχετικά με τη διαχείριση 
του υλικού, τη φύλαξή του στις αποθήκες και τη διάθεσή 
του βάσει διατακτικών της αρμόδιας υπηρεσίας. 

λζ) Η μέριμνα για την έγκαιρη ανανέωση των υλικών που 
πρόκειται να εξαντληθούν. 

λη) Το να διαβιβάζει στο Γενικό Χημείο του Κράτους για 
έλεγχο και αξιολόγηση τα είδη για τα οποία υπάρχουν ει¬ 
δικοί όροι στις σχετικές συμβάσεις. 

λθ) Η διεξαγωγή δημοπρασιών ή πρόχειρων διαγωνι¬ 
σμών, η μέριμνα για τη δημοσίευση στον ημερήσιο τύπο 
των όρων διακήρυξης με καθορισμό της ημερομηνίας διε¬ 
ξαγωγής της δημοπρασίας. 

μ) Η σύνταξη συμβάσεων με τους προμηθευτές, η μέρι¬ 
μνα για την κοινοποίησή της στους αρμόδιους και η πα¬ 
ρακολούθηση της τήρησης των όρωντων συμβάσεων για 
την παράδοση των υλικών μέσα στις οριζόμενες προθε¬ 
σμίες και την επιβολή ποινικής ρήτρας σε περίπτωση εκ¬ 
προθέσμων παραδόσεων όπως καθορίζεται στις συμβά¬ 
σεις ή τις διακηρύξεις. 

μα) Η παραλαβή των εγγυητικών επιστολών από τους 
προμηθευτές και η μέριμνα για την επανάληψη δημοπρα¬ 
σίας όταν η πρώτη αποβεί άκαρπος. 

Βοηθητικές λειτουργίες υποστήριξης 
Τήρηση των διαδικασιών και μέριμνα σχετικά με: 
α) την ασφάλεια των εγκαταστάσεων του Σ.Π. 
β) την συντήρηση των εγκαταστάσεων και του εξοπλι¬ 
σμού του Σ.Π. 

γ) την καθαριότητα των κτιρίων και των γραφείων, καθώς 
και την καθαριότητα και περιποίηση του αύλειου χώρου 
του οικήματος που στεγάζεται το συμβούλιο περιοχής. 

δ) την οδήγηση των αυτοκινήτων που θα περιφέρονται 
στην περιφέρεια της δικαιοδοσίας του Σ. Π. 

Άρθρο 9 

Θέσεις εργασίας 

1. Κάθε εργαζόμενος στο Σ.Π. κατέχει μία συγκεκριμέ¬ 
νη θέση εργασίας, οτίτλοςτης οποίας αντιστοιχεί κατά το 
δυνατόν στο πραγματικό της περιεχόμενο. 

Η ανάληψη από ένα εργαζόμενο της ευθύνης περισσο¬ 
τέρων από μίας θέσεων εργασίας είναι δυνατόν να γίνει με 
απόφασητου Διοικητικού Συμβουλίου μετά από εισήγηση 
του Συμβουλίου Συντονισμού Εργασιών. 

2. Σε κάθε Διοικητική ενότητα του Σ.Π. προβλέπονται 
συγκεκριμένες θέσεις εργασίας, σύμφωνα με τον Πίνακα 
της παρακάτω παραγράφου 3. 

Οι θέσεις εργασίας που αναφέρονται στον Πίνακα δεν 
είναι απαραίτητο να καλύπτονται όλες. Η κάλυψή τους και 
ο αριθμόςτων στελεχών ανά θέση εργασίας, εξαρτάται α¬ 
πό τις δραστηριότητες του Σ. Π. 

3. Οι θέσεις εργασίας του Σ.Π. είναι: 

ΕΝΟΤΗΤΑ ΤΟΥ ΥΠΗΡΕΣΙΑΚΟΥ ΜΗΧΑΝΙΣΜΟΥ - ΘΕΣΗ 
ΕΡΓΑΣΙΑΣ 

α) Γραφείο Ανάπτυξης, Σχεδιασμού, Προγραμματι¬ 
σμού, Οργάνωσης, Πληροφορικής και Ευρωπαϊκών Προ¬ 
γραμμάτων: 

Μία (1) θέση τεχνικού ΠΕ 3 ή ΠΕ 5 ή ΠΕ 6. 

Μία (1) θέση τεχνικού ΠΕ 11 ήΤΕ 19. 

Μία (1) θέση διοικητικού ΔΕΙ. 

β) Τμήμα Τεχνικής Υποστήριξης: 

1) Γραφείο Πολεοδομίας και Οικιστικής Ανάπτυξης: 

Μία (1) θέση τεχνικού ΠΕ 3 ή ΠΕ 5 ή ΠΕ 6. 

2. Γ ραφείο Μελετών και Επιβλέψεων: 

Μία(1) θέσητεχνικούΤΕ3ήΤΕ4ήΤΕ5. 

3. Γ ραφείο Κατασκευών και Συντήρησης: 

Δύο (2) θέσεις τεχνικών ΔΕ 5 ή ΔΕ 6 ή ΔΕ 24 ή ΔΕ 30. 

Τέσσερεις (4) θέσεις ΥΕ. 

γ) Τμήμα Παροχής Υπηρεσιών προς τους Πολίτες: 

1. Γ ραφείο Αστικής - Δημοτικής κατάστασης και χορή¬ 
γησης αδειών καταστημάτων: 

Μία (1) θέση διοικητικού ΤΕ 17. 

Μία (1) θέση διοικητικού ΔΕ 1. 

2. Γ ραφείο Επικοινωνίας, Πολιτισμού, Κοινώνικής στή¬ 
ριξης, Επιμόρφωσης και εκπαίδευσης: 

Μία (1) θέση ΠΕ 11. 

Μία (1) θέση ΠΕ 1 ή ΤΕ2. 

Μία (1) θέση ΠΕ κλάδος δασκάλων. 

3. Γ ραφείο Γ εωργικής Ανάπτυξης: 

Μία (1) θέση ΠΕ 14. 

Δύο (2) θέσεις ΠΕ9. 

Δύο (2) θέσεις ΠΕ3. 

Μία (1) θέση ΠΕ 4. 

4. Γραφείο Καθαριότητας: 

Επτά (7) θέσεις ΥΕ 16. 

δ) Τμήμα Διοικητικής Υποστήριξης και Οικονομικών: 

1. Γ ραφείο οικονομικής διαχείρισης: 

Μία (1) θέση διοικητικού ΠΕ 1. 

Μία (1) θέση ΔΕ 14. 

2. Γ ραφείο διοίκησης: 

Μία (1) θέση διοικητικού ΤΕ 17. 

Μία (1) θέση ΔΕ 29. 

Μία (1) θέση ΥΕ 1. 

4. Ο καθορισμός των προσόντων, ο τρόπος πρόσλη¬ 
ψης, οι όροι εργασίας του προσωπικού, ο τρόπος υπολο¬ 
γισμού των αποδοχών τους σε αντιστοιχία με το μισθολό¬ 
γιο των δημοτικών υπαλλήλων, το πειθαρχικό δίκαιο, τα 


σχετικά με τη λύση της εργασιακής σχέσης, καθώς και κά¬ 
θε άλλο σχετικό θέμα, θα γίνει με τον κανονισμό προσω¬ 
πικού, ο οποίος θα ψηφισθεί μετά την έγκριση του παρό¬ 
ντος από τον Περιφερειακό Διευθυντή. 

Άρθρο 10 

Ανώτατος αριθμός προσωπικού 

Ο αριθμός του προσωπικού του Σ.Π. μπορεί να φτάσει 
τα τριαντατέσσερα (34) άτομα. Στον αριθμό αυτό περι¬ 
λαμβάνεται το σύνολο του προσωπικού που έχει εργα¬ 
σιακή σχέση με το Σ.Π., καλυπτόμενη με σύμβαση εργα¬ 
σίας ιδιωτικού δικαίου ή σύμβαση έργου. 

Άρθρο 11 
Ισχύς του Ε.Κ.Υ. 

Η ισχύς του παρόντος Εσωτερικού Κανονισμού Υπη¬ 
ρεσιών αρχίζει με την έγκρισή του από τον Περιφερειακό 
Διευθυντή, σύμφωνα με το άρθρο 8του Ν. 2307/1995. 

Άρθρο 12 

Ερμηνεία - Μεταβολή του Ε.Κ.Υ. 

1. Οι διατάξεις του Εσωτερικού Κανονισμού Υπηρεσιών 
ερμηνεύονται και διευκρινίζονται σε περίπτωση που δημι- 
ουργούνται αμφιβολίες για τη σημασία τους, με αποφά¬ 
σεις του ΔιοικητικούΣυμβουλίου. 

2. Οι αρμοδιότητες των ενοτήτων του Υπηρεσιακού 
Μηχανισμού του Σ.Π. θεωρούνται ενδεικτικές και όχι απο¬ 
κλειστικές του περιεχομένου εργασίας και, επομένως, εί¬ 
ναι δυνατόν να ανατίθενται στα στελέχη τους καθήκοντα 
που δεν αναφέρονται με συγκεκριμένο τρόπο στην αντί¬ 
στοιχη περιγραφή του περιεχομένου εργασίας κάθε ενό¬ 
τητας, αλλά εντάσσονται στο ουσιαστικό περιεχόμενό 
της. 

3. Η Οργανωτική διάρθρωση του Υπηρεσιακού Μηχα¬ 
νισμού του Σ.Π. δεν είναι στατική. Υπόκειται σε διαρκείς 
μεταβολές, μέσα στα πλαίσια του παρόντος Κανονισμού, 
ανάλογα με το πρόγραμμα δράσης και τη δυνατότητα εύ¬ 
ρεσης του κατάλληλου προσωπικού. 

4. Μεταβολή, συμπλήρωση ή επέκταση των διατάξεων 
του Εσωτερικού Κανονισμού Υπηρεσιών γίνεται με τη δια¬ 
δικασία της σύνταξής του, δηλαδή με σχετική απόφαση 
του Διοικητικού Συμβουλίου και πράξη έγκρισης του 
Περιφερειακού Διευθυντή, η οποία δημοσιεύεται στην 
Εφημερίδα της Κυβερνήσεως, ύστερα από γνώμη του οι¬ 
κείου Υπηρεσιακού Συμβουλίου. 

Άρθρο 13 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Ακροτελευταίο Άρθρο 

Από τις διατάξεις της απόφασης αυτής προκαλείται δα¬ 
πάνη σε βάρος του Προϋπολογισμού του Συμβουλίου 
Περιοχής το ύψος της οποίας δεν μπορεί να υπολογισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 11 Δεκεμβρίου 1996 
Με εντολή Γ εν. Γ ραμ. Περιφ. Δυτ. Μακεδονίάς 
Η Αναπληρώτρια Π.Δ. 

ΑΝΑΣΤΑΣΙΑ ΠΑΠΑΔΟΠΟΥΛΟΥ 

